Episodul 168 // Obiecte din Apropierea Pământului (NEO)
Ce este un NEO?
Obiectele din Apropierea Pământului sunt chiar ce sugerează titlul lor. Sunt obiecte celeste care ajung aproape de Pământ
și sunt împărțite în general în două categorii: Asteroizi și Comete din Apropierea Pământului.
De unde provin aceste obiecte?
Asteroizii din Apropierea Pământului provin în mare parte din principala centură de asteroizi
aflată între Marte și Jupiter, și se poate întâmpla ca din cauza unei coliziuni
sau a unei interacțiuni cu una din planete, unul din ei să fie dizlocat de pe orbita sa din centură
la o orbită ce-l aduce mai aproape de Soare, și prin urmare, mai aproape de Pământ.
Câte Obiecte Apropiate de Pământ există?
Dintre aceste obiecte, sunt câteva mari, mult mai multe mici,
și sunt foarte multe obiecte de dimensiuni foarte mici.
În mare parte, le știm pe cele mari, însemnând peste un kilometru. Pentru cele de 100 metri, știm cam 10 la sută.
Din cele de 10 metri, cunoaștem mai puțin de 1% din ele. Este enervant, deoarece un obiect de 10 metri diametru
la impactul cu Pământul va elibera cam aceeași energie ca o bombă Hiroshima.
Încercăm să caracterizăm orice depășește 20 sau 50 sau 100 metri
din care am ajuns la 10% acum, așa că încă trebuie să gasim 90%.
Ca număr, cunoaștem 10-20 mii de obiecte, și încă lipsesc 90%.
așa că mai e mult de muncă să le descoperim și să le urmărim.
Cum le putem căuta?
Pentru a descoperi Obiecte Apropiate de Pământ, e nevoie de un telescop de apertură foarte mare
și apoi trebuie scanat cerul noapte de noapte pentru a vedea orice se deplasează.
Asteroizii se deplasează, și avem programe informatice pentru a le descoperi,
a le măsura poziția și din această poziție putem extrapola orbita, și perfecționăm orbita
până obținem o orbită suficient de bună încât să nu-l mai pierdem.
Cât de des au loc impacturi cu Pământul?
Știm din istorie, precum și din observarea Lunii, că sunt multe impacturi.
În medie, unul mic, care are câteva zeci de metri, se petrece o dată la câțiva ani.
Impacturile mai mari sunt din fericire mai puțin frecvente, deoarece sunt mai puține obiecte de acest fel.
Cele foarte mari sunt și mai rare, deoarece și obiectele de acest fel sunt foarte rare.
Astfel, dacă se consideră unul foarte mare, un asteroid de 15 sau 20 kilometri ce impactează Pământul, ultimul a fost acum 65 milioane de ani.
Nu a fost bine pentru dinozauri, și istoric, putem vedea astfel de impacturi gigantice cam la fiecare 50 milioane de ani.
Ce putem face să prezicem impacturile și ce rol are Telescopul Foarte Mare (VLT) al ESO în acest scop?
Pentru a prezice un impact cu un Asteroid din Apropierea Pământului, trebuie să-i cunoaștem orbita foarte precis.
Și pentru asta, trebuie sa-i măsurăm în mod repetat poziția pe cer.
Este dificil, deoarece multe din aceste obiecte sunt mici și nu sunt întotdeauna aproape de Pământ.
Acestea pot fi în partea cealaltă a Sistemului Solar.
Dimensiunea, împreună cu distanța lor le face extrem vagi,
ceea ce înseamnă că de cele mai multe ori, telescopul care le-a descoperit, din clasa celor de 2 metri,
le poate observa doar timp de câteva zile, și apoi nu le mai poate vedea, deoarece devin prea vagi.
Aici intră în joc telescopul VLT, mare de 8 metri,
deoarece folosind această putere de colectare a imensei oglinzi, putem vedea asteroizi mult mai vagi.
La ce este folosit VLT în mod special?
Folosind VLT, perfecționăm orbita Obiectului din Apropierea Pământului,
a celor periculoși care ar putea impacta, pentru a ne asigura că orbita e calculată
suficient de precis încăt în modul ideal să se excludă această posibiltate, sau pentru a caracteriza coliziunea.
Putem face ceva să prevenim un impact cu un NEO?
Pentru a ne proteja de un Obiect Apropiat de Pământ
trebuie sa îl cunoaștem și să ne pregatim înainte de un impact.
Astfel, dacă avem suficient timp, cam 20 de ani, putem trimite o rachetă să facă ceva cu asteroidul.
Îl poate detona; știți, cu o bombă atomică, fie pentru a-l distruge sau pentru a-l împinge.
Sunt și metode mai blânde. O metodă drăguță este de a vopsi asteroidul cu alb strălucitor,
deoarece asta va schimba modul în care reflectă soarele, și asta poate fi suficient pentru a-l împinge de pe orbita sa.
Sau se poate ateriza o mică rachetă pe asteroid, care poate să-l împingă.
Sau dacă e un asteroid foarte mic, se poate arunca o plasă cu care să-l tragi.
Adaptarea de ESO; Traducerea de Mihail-Gabriel Bărbuță.